- Home
- Politic
- Economic
- Social
- Externe
- Sănătate
- Sport
- Life-Inedit
- Meteo
- Healthcare Trends
- Economia digitală
- Angajat în România
- Ieși pe plus
- Video
BAT România lansează o nouă invitaţie pentru dezvoltarea de soluţii inovatoare pentru sustenabilitate
BAT România continuă dezvoltarea parteneriatelor sale pentru soluţii inovatoare în atingerea obiectivelor sale de sustenabilitate
BAT România lansează o nouă invitaţie pentru dezvoltarea de soluţii inovatoare pentru sustenabilitate
Potrivit angajamentului asumat pentru o dezvoltare sustenabilă a afacerii sale, BAT continuă programul "Fii furnizor" demarat în 2021, cu intenţia de a-şi dezvolta portofoliul de soluţii inovatoare şi parteneriate care să contribuie la materializarea ambiţiei companiei de a construi un viitor mai bun. Cele două direcţii majore ale ediţiei 2024 a programului vizează dezvoltarea de soluţii inovatoare şi eficiente pentru reducerea deşeurilor şi susţinerea economiei circulare, precum şi reducerea consumului de apă şi reutilizarea apei.
Companiile şi start-up-urile interesate sunt invitate să se înregistreze pe platforma BE SUPPLIER începând cu 18 martie 2024. Platforma va rămâne disponibilă pentru înregistrare timp de 6 săptămâni. Propunerile inovatoare şi sustenabile de soluţii în managementul deşeurilor şi reducerea apei vor fi foarte apreciate şi evaluate de o echipă dedicată din cadrul BAT în raport cu nevoile şi criteriile de afaceri organizaţionale. Companiile selectate vor fi apoi invitate să se alăture BAT în călătoria pentru un viitor mai bun – A Better Tomorrow™. Toate companiile înregistrate vor fi luate în considerare pentru consultări viitoare.
Sustenabilitatea este în centrul afacerii noastre | BAT România investeşte în mod constant în dezvoltarea de soluţii pentru atingerea obiectivelor sale de sustenabilitate. Fabrica noastră din Ploieşti, a doua cea mai mare a grupului din Europa şi loc de muncă pentru peste 1.000 de angajaţi, este certificată AWS pentru consumul sustenabil de apă şi are o rată de reciclare de circa 85% a deşeurilor. Începutul anului 2024 înseamnă un pas în plus în călătoria de sustenabilitate a fabricii din Ploieşti, prin instalarea a circa 1.000 de panouri fotovoltaice pe acoperişul halei de producţie, ca parte a angajamentului nostru pentru dezvoltarea surselor de energie verde.
Simon Brown, Director de Operaţiuni pentru Aria Europa de sud est în cadrul BAT, a declarat: "BAT face paşi decisivi în călătoria sa de transformare şi suntem hotărâţi să construim o companie a viitorului, în care sustenabilitatea are un rol principal. Investim permanent în dezvoltarea de soluţii inovatoare pentru eficientizarea consumului de resurse şi reducerea impactului asupra mediului, într-un proces care implică în primul rând consistenţă şi coerenţă. De asemenea, credem cu tărie în puterea contributivă şi ne bucurăm să invităm alături de noi parteneri pentru dezvoltarea unor soluţii inovatoare pentru atingerea obiectivelor noastre de protejare a mediului."
BAT şi-a început călătoria în domeniul sustenabilităţii în urmă cu mai bine de 20 de ani, cu rezultate recunoscute de prestigioase instituţii la nivel internaţional, precum Dow Jones Sustainability Index sau Financial Times. Recent, compania a publicat raportul anual combinat privind performanţa de business şi în domeniul sustenabilităţii pentru anul 2023, prin care evidenţiază progresul obţinut în atingerea obiectivelor sale de sustenabilitate*
*Raport anual combinat BAT _ Building a Smokeless World, 2023, https://www.bat.com/attachments/BAT_Annual_Report_Form_20-F_2023.pdf
Despre BAT în România
-
BAT este un angajator strategic în România, creând peste 3.000 de locuri de muncă în cadrul celor trei companii prezente aici: BAT Investment – fabrica de la Ploieşti, BAT Trading – compania de distribuţie şi Global Business Solutions – centrul de servicii integrate din Bucureşti, cel mai mare centru al grupului de acest fel
-
BAT generează alte 30.000 de locuri de muncă indirect, pe lanul de distribuţie şi aprovizionare.
-
Compania BAT este prezentă de peste 25 de ani pe piaţa din România, cu o contribuţie totală în economie de peste 125 de miliarde de euro şi 24 de miliarde de euro plătiţi direct la bugetul statului, sub formă de taxe şi accize*, în primii 25 de ani de activitate
-
În 2022, BAT a fost al doilea cel mai mare contribuabil la bugetul de stat al României, cu circa 10,2 miliarde de lei plătiţi sub formă de taxe şi accize
Despre BAT la nivel global
BAT este o companie de top cu o gamă variată de bunuri de larg consum. Obiectivul nostru strategic este crearea unui viitor mai bun – A Better Tomorrow™ - prin intermediul unei lumi fără fum. Angajamentul nostru pentru atingerea acestui scop este reliefat de asumarea obiectivului ca 50% din veniturile noastre să fie generate de produsele care nu implică arderea tutunului până în 2035.
Compania susţine clar că ţigările cauzează riscuri majore la adresa sănătăţii şi că singura modalitate prin care acestea pot fi evitate este renunţarea la fumat. Pentru a construi o lume fără fum, BAT îi încurajează pe cei care continuă să fumeze să facă trecerea complet la alternative cu risc redus* dovedit ştiinţific.
Obiectivul BAT este ca 50 de milioane de consumatori să aleagă produsele sale care nu implică arderea tutunului până în 2030 şi de a genera venituri de 5 miliarde de lire sterline din noile categorii până în 2025. BAT şi-a stabilit o serie de obiective ambiţioase de sustenabilitate, precum reducerea cu 50% a emisiilor de carbon pentru Scopurile 1 şi 2 şi reducerea cu 50% a emisiilor pentru Scopul 3 până în 2030 (faţă de referinţa de bază din 2020) şi 100% din ambalajele utilizate să fie reutilizabile, reciclabile sau compostabile până în 2025.
BAT are peste 46.000 de angajaţi şi, în 2023, grupul BAT a generat venituri de 27,28 miliarde de lire sterline şi un profit din operaţiuni de 12,46 miliarde lire sterline.
Portofoliul strategic al companiei include mărcile sale globale de ţigarete şi o categorie tot mai largă de produse din tutun şi nicotină. Portofoliul include produse precum ţigări electronice, produse de încălzire a consumabilelor şi produse moderne pentru uz oral. Aceste noi categorii de produse au generat venituri anuale de peste 3 miliarde de lire sterline de la dezvoltarea lor cu un deceniu în urmă.
În prezent 24 de milioane de consumatori au ales noile categorii de produse BAT care nu implică arderea tutunului, iar veniturile generate de aceste categorii reprezintă 16,5% din veniturile grupului în 2023.
*Studiu independent CIVITTA, 2021
**Bazat pe dovezile existente şi presupunând o trecere completă de la fumat la aceste produse. Aceste produse nu sunt lipsite de risc şi provoacă dependenţă.
Pentru cele mai importante ştiri ale zilei, transmise în timp real şi prezentate echidistant, daţi LIKE paginii noastre de Facebook!
Urmărește Mediafax pe Instagram ca să vezi imagini spectaculoase și povești din toată lumea!
Conținutul website-ului www.mediafax.ro este destinat exclusiv informării și uzului dumneavoastră personal. Este interzisă republicarea conținutului acestui site în lipsa unui acord din partea MEDIAFAX. Pentru a obține acest acord, vă rugăm să ne contactați la adresa vanzari@mediafax.ro.
PROSPORT.RO
CANCAN.RO
GANDUL.RO